# Sacanyet

Sacanyet (en castellà i oficialment, Sacañet, i en la parla xurra, Secañet) és un municipi del País Valencià que es troba a la comarca de l'Alt Palància.

## Geografia

El seu terme municipal se situa en el vessant septentrional de la serra de Bellida (1.321 m) o d'Andilla. Hi destaquen accidents geogràfics com ara el cim de las Peñas del Diablo (1.471 m) o nombroses coves i avencs, com ara la Cova de la Murciénaga i la del Pueblo. Disposa de diverses fonts, com ara la de la Salada, la Carrasca, la Teja i Salinas, a més d'un bon nombre d'antics pous de neu, entre els quals el més important és el de los Frailes.

### Nuclis de població

* Sacanyet
* Canals

### Localitats limítrofes

Limita amb Begís, Xèrica, Teresa, El Toro (a la mateixa comarca) les Alcubles i Andilla (a la comarca de Els Serrans)

### Accessos

Des de la ciutat de València s'accedix a esta població prenent l'A-23, continuant per la N-234 i posteriorment a l'altura de Viver es pren a l'esquerra la CV-235 i després a Teresa la CV-215. També s'hi pot accedir per l'autovia CV-35 seguint l'itinerari: València (eixida per la pista d'Ademús) - Llíria - les Alcubles - Sacanyet. Està situada a 60,7 km de València i 85,1 de Castelló de la Plana.

## Història

Fins al segle xix pertanyé a l'orde de Montesa. Es va separar de Begís en 1842. L'aturada i el decreixement de la població han caracteritzat l'evolució demogràfica des de finals del segle xviii, sempre amb una tendència descendent.

## Demografia

Evolución demográfica :
| 1890 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2002 | 2004 | 2006 | 2008 | 2010 |
| 535 | 558 | 421 | 385 | 364 | 277 | 166 | 106 | 61 | 74 | 84 | 68 | 147 | 111 | 100 | 78 |

## Economia

Les condicions del terreny, molt muntanyós, han dificultat el desenvolupament de l'agricultura. Així, els camps conreats representen en la segona mitat del segle XX un percentatge molt reduït respecte al total de terres. Les principals produccions agràries durant els segles xviii, XIX i XX foren de cereals com ara el blat, l'ordi i la civada.

## Monuments

* Església de Sant Isidre a Sacanyet.
* Església de Santa Bàrbara a Canals.
* Ajuntament.
* Los ventisqueros.

## Llocs d'interés

* Peñas del Diablo. Microreserva de flora.
* Font de la Salada.
* Font de la Carrasca.
* Font de la Teja.
* Las Salinas.
* La Cova de Sacanyet.

## Festes i celebracions

* Festes de Sant Isidre de Sacanyet. Del 15 al 25 d'agost.
* Festes de Santa Bàrbara de Canals. Del 20 al 31 d'agost.

## Enllaços externs

* Web oficial de l'Ajuntament de Sacanyet
* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..
Els vint-i-cinc municipis més petits del País Valencià :
1. Castell de Cabres 20 · 2. Sempere 26 · 3. Tollos 30 · 4. Palanques 38 · 5. Figueres 46 · 6. Famorca 48 · 7 Sacanyet 52 · 8. Villores 53 · 9. Vallat 54 · 10. la Font de la Reina 58 · 11. la Pobla de Sant Miquel 59 · 12. Torralba 60 · 13. Vallibona 61 · 14. Herbers 63 · 15. Pavies 74 · 16. Matet 78 · 17. Vilamalur 85 · 18. Torre-xiva 89 · 19. Vilanova de Viver 89 · 20. Espadella 92 · 21. Benimassot 93 · 22. les Fonts d'Aiòder 95 · 23. Carrícola 99 · 24. la Serratella 103 · 25. Toga 104 :